Entebė
Entebė (angl. Entebbe) – miestas Ugandoje, Viktorijos ežero šiaurinėje pakrantėje, 37 km į pietvakarius nuo Kampalos. Yra laivybinis uostas, Entebės tarptautinis oro uostas, plentas į Kampalą. Mieste įsikūrusi Ugandos prezidento rezidencija. Yra botanikos sodas (įkurtas 1898 m.), zoologijos sodas, Nkumbos universitetas, virusologijos institutas, katalikų bažnyčia.